《承亲戚见过生朝赋此为谢》
宋代·晁公溯

冠者五六人，驾言款吾门。
是日射蓬矢，请寿此山樽。
吾方念初生，非止祭特豚。
保母亲食我，卜士负且言。
劬劳曾莫报，丧乱乃仅存。
愧子自远来，戒妇具盘飧。
草木皆华滋，春事亦婵媛。
如欲如我衰，豪气薄乾坤。
何用酌酒浆，斗柄可手援。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。